ભારતમાં જેમ રાજ્યસભા અને લોકસભા છે તેમ પાકિસ્તાનમાં સેનેટ અને નેશનલ અસેમ્બ્લી છે.રાષ્ટ્રીય ધારાસભાની કુલ ૩૪૨ બેઠકો છે. ૧૮ વર્ષની વયના નાગરિકને મતાધિકાર મળે છે. રાષ્ટ્રીય ધારાસભાની ચૂંટણી આગામી ચૂંટણી ૨૫ જુલાઈ ૨૦૧૮ના રોજ થશે. ૨૭૨ બેઠકો જનરલ ગણાય છે અને પક્ષવાર ચૂંટણી થાય અને એના પ્રમાણમાં અનામત બેતઃકો પર સભોને નિયુક્તિ મળે છે. મહિલાઓ માટે ૬૦ બેઠકો અનામત રાખવામાં આવે છે અને બિન-મુસ્લિમો માટે એટલેકે હિંદુ, એહમદિયા, ખ્રિસ્તી,શીખ માટે ૧૦ બેઠકો અનામત રહે છે. વર્ષ ૨૦૧૩માં યોજાયેલી ચૂંટણીની તુલનામાં આ વખતે મતદારોની સંખ્યા વધી છે અને મત વિસ્તારોના સીમાંકનમાં પણ ફેરફાર થયો છે કારણ ૧૯૯૮ પછી પહેલીવાર વર્ષ ૨૦૧૭માં પાકિસ્તાનમાં વસ્તીગણતરી કરવામાં આવી. એ વસ્તી ગણતરીને આધારે પાકિસ્તાનના ચૂંટણીપંચે નોંધેલા કુલ મતદારો આ વખતે ૧૦૫.૯૬ મિલિયન થયા છે. ૨૦૧૩માં આ આંકડો ૮૬.૧૯ મિલિયન હતો.લઘુમતી વસ્તી વધી છે અને હિંદુ મતદારો પણ વધુ નોંધાયા છે. ૩.૬૩ મિલિયન લઘુમતી મતદારોમાંથી ૧.૭૭ મિલિયન હિંદુ મતદારો છે.